**Правилник за изменение и допълнение на Правилник за устройството и дейността на ОП „Зооветеринарен комплекс”, приет с Решение №203 от 28.05.2009г. на Общински съвет Пловдив, изменен и допълнен с РОС №408 от 05.11.2009г., РОС №19 от 20.01.2011г., РОС №404 от 08.09.2011г., РОС №117 от 29.03.2012г., РОС №49 от 14.02.2013г., РОС № 49 от 18.12.2013г., РОС №74/19.03.2015г. и РОС №103/17.03.2016г.**

**ВНОСИТЕЛ: РОЗАЛИН ПЕТКОВ - ЗАМ. КМЕТ ОИЗЕУО НА ОБЩИНА ПЛОВДИВ**

***Проект***

Съгласно чл. 26, ал. 4 от Закона за нормативните актове, в законоустановения срок от 30 дни, община Пловдив чрез настоящото публикуване предоставя възможност на заинтересованите лица да направят своите предложения и становища по проекта на Правилника на е-mаil адрес: t\_yurieva@plovdiv.bg или в деловодството на община Пловдив, пл. „Стефан Стамболов” № 1.

**МОТИВИ**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „ЗООВЕТЕРИНАРЕН КОМПЛЕКС”**

С доклад вх.№17ОПР268/09.03.2017г. на Община Пловдив директорът на ОП „Зооветеринарен комплекс“ инж. Г. Божев информира, че е направен анализ на ефективността на осъществяваните дейности в ОП „Зооветеринарен комплекс“ и е необходимо подобряване на организационната структура на предприятието.

**I. Причини, които налагат приемането на Правилник за изменение и допълнение на Правилника за устройството и дейността на ОП „Зооветеринарен комплекс“**

За подобряване на организационната структура на ОП „Зооветеринарен комплекс“ се предвижда от комплекса да бъдат освободени служителите на ОП „Общинска охрана“ и да бъдат назначени две допълнителни щатни бройки гледачи на животни, които през дневната смяна ще съчетават и охранителни функции. С предложеното увеличение на персонала следва да се промени Правилникът за устройството и дейността на ОП „Зооветеринарен комплекс“ в частта „Числен състав на предприятието“ и и произтичащата се от това промяна в **Приложение №1** „Организационно-управленска структура на персонала“, което е неразделна част от Правилника.

Предвид настъпилите изменения в дълготрайните активите на ОП „Зооветеринарен комплекс“ през 2016г. е необходимо да бъде актуализиран и описът на предоставеното за управление имущество чрез приемане на ново Приложение №2 на имуществото по групи сметки, отчитащи ДМА. В актуализирания опис на имуществото по групи сметки са включени: ДМА, които предприятието стопанисва до настоящия момент; новопридобити и новоизградени активи; ДМА, които са излезли от патримониума на предприятието и които не са необходими за осъществяване на основната дейност /предадени на община Пловдив или други общински предприятия/.

При изработването на проекта на Правилник за изменение и допълнение на Правилник за устройството и дейността на ОП „Зооветеринарен комплекс“ са спазени принципите на *необходимост, обоснованост, предвидимост, откритост, съгласуваност, субсидиарност, пропорционалност и стабилност.*

**Принцип на необходимост** – необходимо е приемането на Правилник за изменение и допълнение на Правилник за устройството и дейността на ОП „Зооветеринарен комплекс“ с оглед внасяне на корекции в структурата и числения състав на предприятието и актуализиране на Приложение №1 и Приложение №2 към Правилника.

**Принципът на обоснованост** – промяната в текстовете на Правилник за устройството и дейността на ОП „Зооветеринарен комплекс“ се обосновава с разпоредбите на §4, ал.1 и ал.2 от Раздел VІІ от Наредбата за създаване, управление и дейността на общинските предприятия по гл.VІ от ЗОС, които предвиждат промени в структурата, числения състав на предприятието и в предоставеното за управление имущество при наличие на обективни обстоятелства, какъвто е настоящият случай.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в проекта за решение, представен пред Общински съвет Пловдив ще бъдат взети предвид направените предложения и изготвените становища.

**Принципът на субсидиарност, пропорционалност и стабилност** – предложените изменения в Правилника за устройството и дейността на ОП „Зооветеринарен комплекс“ ще съответстват на нормативните актове от по- висока степен.

При изработване на проекта на Правилника за изменение и допълнение на Правилник за устройството и дейността на ОП „Зооветеринарен комплекс“, е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на предлаганата промяна в структурата, числения състав и предоставеното за управление имущество на предприятието.

**II. Цел на изменението и допълнението на Правилник за изменение и допълнение на Правилника за устройството и дейността на ОП „Зооветеринарен комплекс“**

Целта на приемането на настоящите промени е да се внесат корекции в Приложение №1 и Приложение №2 към Правилник за устройството и дейността на ОП „Зооветеринарен комплекс“, с оглед подобряване на организационната структура на предприятието, изразяваща се във възлагане на допълнителни функции на работещите дневна смяна в основната дейност, свързани с изпълнение на охраната на предприятието, както и коректно отразяване на наличните ДМА в Приложение №2 „Опис на предоставеното за управление имущество“ в съответствие със записаните в счетоводните регистри.

**III. Финансови средства, необходими за прилагането на Правилника**

За прилагане на измененията в Правилника за устройството и дейността на ОП „Зооветеринарен комплекс“ е необходимо разходването на бюджетни средства в размер на 16 200лв. Предлагаме, средствата да се осигурят, като се намали издръжката на собствения бюджет на община Пловдив за 2017 година (дейност 898 - Други дейности по икономиката, местна дейност) и се увеличи бюджетът за 2017 година на ОП „Зооветеринарен комплекс” (дейност 878 - Приюти за безстопанствени животни, местна дейност). Корекцията не променя общия обем на бюджета на община Пловдив за 2017 година.

**IV. Очаквани резултати**

Очакваните резултати са: 1) подобряване организационната структура на предприятието, оптимизация на работните процеси и осигуряване на нормални условия за функциониране на предприятието и 2) обективно регистриране и счетоводно отчитане на материалните активи, предоставените за управление на ОП „Зооветеринарен комплекс”.

**V. Анализ за съответствие с правото на Европейския съюз**

Предлаганите изменения на Правилника за устройството и дейността на ОП „Зооветеринарен комплекс“ са в съответствие с нормативните актове от по-висока степен, както и с тези на европейското законодателство.

В изпълнение на изискванията на Закона на нормативните актове е извършена предварителна оценка на въздействието на проекта на подзаконовия нормативен акт.

Проектът на подзаконовия нормативен акт е публикуван на официалната страница на община Пловдив на 10.03.2017г.

Към публикувания проект е прикачена и предварителната оценка на въздействие на проекта на Правилник за изменение и допълнение на Правилник за устройството и дейността на ОП „Зооветеринарен комплекс“.

В рамките на законовия 30 дневен срок, предложенията и становищата по проекта на Правилник за изменение и допълнение на Правилник за устройството и дейността на ОП „Зооветеринарен комплекс“ ще се публикуват на интернет страницата на община Пловдив и ще бъдат взети в предвид при внасяне на проекта за решение пред Общински съвет Пловдив.

**Правни основания:** чл. 21, ал. 1, т.6, т. 23 и ал. 2 от ЗМСМА, във връзка с чл. 124 от Закона за публичните финанси, чл. 41 от Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Пловдив и в изпълнение на чл. 4 ал.3 и ал.4 от ПМС № 67 от 14.04.2010 г., изм. ДВ. бр.8 от 28.01.2014г. (последно изменение) за заплатите в бюджетните организации и дейности, във връзка с чл.52, ал.3 и ал.4 от Закон за общинската собственост, във връзка с чл. 11, ал. 3 и чл. 15, ал. 1 от ЗНА при спазване изискванията на чл. 19, чл. 20, чл. 26 и чл. 28 от ЗНА и чл. 75, чл.76, чл.77 и чл.79 от АПК, във връзка с чл.3, ал.6 и ал.7 от Раздел ІІ, §4, ал.1 и ал.2 от Раздел VІІ от Наредба за създаване, управление и контрол върху дейността на общинските предприятия, във връзка с чл.16, чл.17 и чл.25, ал.1 и ал.2 от Правилник за устройството и дейността на ОП „Зооветеринарен комплекс“.

ПРОЕКТ ЗА РЕШЕНИЕ:

**I.** Приема Правилник за изменение и допълнение на Правилник за устройството и дейността на ОП „Зооветеринарен комплекс”, приет с Решение №203 от 28.05.2009г. на Общински съвет Пловдив, изменен и допълнен с РОС №408 от 05.11.2009г., РОС №19 от 20.01.2011г., РОС №404 от 08.09.2011г., РОС №117 от 29.03.2012г., РОС №49 от 14.02.2013г., РОС № 49 от 18.12.2013г., РОС №74/19.03.2015г. и РОС №103/17.03.2016г., както следва:

**§1.** Увеличава щатната численост на предприятието с общо **3/три**/ щатни бройки – **две** допълнителни щатни бройки „гледач на животните“ и трансформация на една извънщатна в щатна бройка, като щатната численост се променя от 19 бр. на **22 бр**., считано от **01.05.2017г**.

Променя чл.16 на раздел II, б. „В“ „Числен състав на Предприятието“ от Правилника, както следва:

„Чл. 16. Числеността на Предприятието е 22бр., съгласно Приложение №1, неразделна част от Правилника“;

**§2.** Отменя Приложение №1 към действащия Правилник за устройството и дейността на ОП „Зооветеринарен комплекс” и приема ново Приложение №1 „Организационно-управленска структура на персонала“, което става неразделна част от Правилника и от настоящото решение;

**§3**. Отменя Приложение №2 към действащия Правилник за устройството и дейността на ОП „Зооветеринарен комплекс” и приема ново Приложение №2;

**ІІ.** Одобрява корекциите по бюджета за 2017 година на община Пловдшв във функция VІІІ. „Икономически дейности и услуги”, дейност 878 „Приюти за безстопанствени животни” – местна дейност и дейност 898 „Други дейности по икономиката” - местна дейност, съгласно Приложение № 3 – Справка за изменение на бюджета на община Пловдив за 2017 година;

**III.** Утвърждава разходите за заплати и числеността на персонала за 2017г., разпределени по месеци за ОП „Зооветеринарен комплекс”, дейност 878 „Приюти за безстопанствени животни” – местна дейност, съгласно Приложение № 4.

1. Предварителна оценка на въздействието.